MITSIB แรงต่อ 24% จับตางบ Q3 เทิร์นอะราวด์ เล็งดัน “มิตรสิบ เสกเงิน” เข้าตลาดหุ้น
MITSIB วิ่งต่อ 24% จับตางบ Q3 เทิร์นอะราวด์รับเปิดเมือง-เศรษฐกิจฟื้น มั่นใจปีรายได้รวมปี 65 นิวไฮโต 10% พร้อมกางแผนดัน “มิตรสิบ เสกเงิน” เข้าตลาดหุ้น
MITSIB วิ่งต่อ 24% จับตางบ Q3 เทิร์นอะราวด์รับเปิดเมือง-เศรษฐกิจฟื้น มั่นใจปีรายได้รวมปี 65 นิวไฮโต 10% พร้อมกางแผนดัน “มิตรสิบ เสกเงิน” เข้าตลาดหุ้น
20 ก.ย. 2565

ผู้สื่อข่าวรายงานว่า วันนี้ (20 ก.ย.65) ราคาหุ้น บริษัท มิตรสิบ ลิสซิ่ง จำกัด (มหาชน) หรือ MITSIB ณ เวลา 10:08 น. อยู่ที่ระดับ 1.68 บาท บวก 0.33 บาท หรือ 24.44% สูงสุดที่ระดับ 1.69 บาท ต่ำสุดที่ระดับ 1.46 บาท ด้วยมูลค่าการซื้อขาย 100.70 ล้านบาท

นายณัชชา ยงค์สงวนชัย รองประธานเจ้าหน้าที่บริหาร MITSIB เปิดเผยว่า ผลงานไตรมาส 3/65 จะเข้าสู่ช่วงเทิร์นอะราวด์ รับอานิสงส์การเปิดประเทศ และโควิด-19 คลี่คลาย หนุนเศรษฐกิจและการท่องเที่ยวฟื้นตัว ซึ่งทำให้ธุรกิจของ MITSIB กลับมาเติบโตโดดเด่น
ขณะที่ปัจจุบันลูกค้ากลุ่มแท็กซี่ (90%ของรายได้รวม) กลับเข้ามาขอสินเชื่อรถแท็กซี่มือสองมากขึ้น จนสินค้าไม่เพียงพอจำหน่าย และบริษัทได้เพิ่มพอร์ตสินเชื่อรถยนต์ขนาดใหญ่ (รถบรรทุก) ผลปรากฏว่ามีลูกค้ารายใหม่ๆ เข้ามาขอสินเชื่อเป็นจำนวนมาก โดยปี 65 คาดสัดส่วนรถยนต์ขนาดใหญ่จะเพิ่มขึ้นเป็น 30% และตั้งเป้า 3 ปีข้างหน้าเป็น 50% ของรายได้รวม
ด้านบริษัทย่อย “มิตรสิบ เสกเงิน” ทำธุรกิจสินเชื่อจำนำทะเบียนรถ เติบโตโดดเด่น ซึ่งในปี 65 ตั้งเป้าสินเชื่อเติบโต 50% จากปีก่อนที่ 200 ล้านบาท ล่าสุดมีพันธมิตรรายใหญ่เข้ามาเจรจาขอร่วมทุน คาดจะเห็นความชัดเจนในระยะถัดไป ซึ่งบริษัทมีแผนผลักดันมิตรสิบ เสกเงิน เข้าตลาดหุ้นอีกด้วย
พร้อมกันนี้ มั่นใจรายได้รวมปี 65 จะเติบโตทำนิวไฮ 10% จากปีก่อน และพอร์ตสินเชื่อรวมจะเติบโตได้ดี จากปัจจุบันมีพอร์ตสินเชื่อรวม 3,000 สัญญา หรือกว่า 2,000 ล้านบาท ส่วน NPL ควบคุมได้ดีที่ระดับ 3.03% ซึ่งต่ำกว่ากลุ่มฯ